Irati Osa

Irati Osa Irureta (Zumaia, 1997ko urriaren 26a) gipuzkoar piraguista da, Piraguismo maratoian lehiatzen dena. Zumaiako Itxas Gain Elkartekoa da. Hainbat domina eskuratu ditu, Europako zein Munduko piragua-maratoietan.

Zilarrezko domina bat irabazi zuen 2019ko Europako Maratoi Txapelketan, brontzezko bi domina 2019ko Munduko Piraguismo Txapelketan Maratoian eta brontzezko domina bat Europako Piraguismo Txapelketan Maratoian, 2022an. 2024ean, zilarrezko eta brontzezko domina lortu zituen, maratoiko Munduko Kopan. Urte horretan bertan, Europako Maratoi txapeldun izendatu zen, K2 modalitatean, Arantza Toledo kide cuencarrarekin. 2025ean, brontzezko domina eskuratu zuen K2an Portugaleko Ponte de Liman, Eva Barrios kide Zamoranarekin.

Sellako Nazioarteko Jaitsiera ere bi aldiz irabazi du, K1 modalitatean 2023an eta K2 modalitatean 2024an. 2025 urtean hirugarren postua eskuratu zuen Arantza Toledorekin.
 Bizitza 
Irati Osa zumaiarra txikitan hasi zen piraguan, lau bat urte zituela. Gurasoak ere piraguistak izan dira. 11 urterekin herrriko klubean hasi zen, eta berehala lehiatzen ere bai. Herrizen arteko liga baten itxurakoa osatu zuen eta txapelduna izan zen, gero Irunen ere irabazi zuen. Euskadi mailan zein nazioarteko mailako txapelketetan parte hartzen hasi zen.

 Ibilbidea 
Zilarrezko domina bat irabazi zuen 2019ko Europako Maratoi Txapelketan, Brontzezko bi domin 2019ko Munduko Piraguismo Txapelketan eta brontzezko beste domina bat 2022ko Europako Piraguismo Txapelketan.

2023an Munduko txapelketan Kroazian parte hartu zuen senior mailako K1 modalitatean eta 6. postua lortu zuen.

2024an, Arantza Toledo kide cuencarrarekin batera, Europako Txapelketan txapelduna izan zen piraguismo-maratoian Poloniako Poznan herrian. Garaipen horrekin, bikoteak irailean Kroazian  Munduko Txapelketarako jokatzeko txartela ziurtatu zuen, non seigarren postua lortu zuen. Lehen bosten artean amaitzea helburu zuten, Munduko Txapelketan maila oso altua zelako. Arantza Toledo fisikoki ez zen ehuneko ehunera iritsi, selektiboan saihets bat hautsi zuelako eta minez arraun egin behar izan zuelako. Maratoi horren ostean, 2024ko Asturiasko Sella ibaiaren 86. edizioko jaitsieran txapelduna izan zen  Arantza Toledo bikotearekin.2023an ere Sellako Nazioarteko Jaitsiera irabazi zuen, baino K1 modalitatean. 

 2019an, Europako Maratoi Txapelketan, Frantziako Decizen egina, Sub23 kategorian, K1 mailan, Zilarrezko Domina eskuratu zuen.
 2019an, Mundu mailako txapelketan, Txinako Shaoxing hirian antolatua, K1 Sub23 proban brontzezko domina eta  K2 proban, bestetik, Brontzezko Domina eskuratu zituen.
 2022an, Europako Piraguismo Txapelketan, Danimarkako Silkeborgen, brontzezko domina bat eskuratu zuen K2an. Munduko Txapelketan laugarren postua eskuratu zuten.
 2024an, Munduko Kopan, Alemaniako Brandenburgoko hirian, zilarrezko domina eskuratu zuen K1 relebo modalitatean eta brontzezko domina K1 seniorretan. 
 2024an, Europako txapeldun Arantza Toledorekin batera, K2 Maratoian,Polonian, Urrezko domina 
 2025ean, Europako Piraguismo Txapelketan, Portugaleko POnte de Liman, brontzezko domina bat eskuratu zuen K2-an.
 2023 eta 2024ko Asturiasko Sella ibaiaren jaitsierako txapelduna, K1 eta K2 modalitatean Arantza Toledorekin. 2025 urtean hirugarren postua eskuratu zuten.

 Nazioarteko palmaresa 
Munduko TxapelketaUrteaLekuaDominaLehiaketa2019Shaoxinglink=Archivo:Bronze_medal_icon.svg|25x25pxK12019Shaoxinglink=Archivo:Bronze_medal_icon.svg|25x25pxK2Europako TxapelketaUrteaLekuaDominaLehiaketa2019Decizelink=Archivo:Silver_medal_icon.svg|25x25pxK12022SIlkeborg (Danimarka)link=Archivo:Bronze_medal_icon.svg|25x25pxK22024Poznan erdian|frameless|25x25pxK22025Ponte de Lima (Portugal)link=Archivo:Bronze_medal_icon.svg|25x25pxK2Munduko Kopa2024Brandenburgo (Alemania)link=Archivo:Silver_medal_icon.svg|25x25pxK12024Brandenburgo (Alemania)link=Archivo:Bronze_medal_icon.svg|25x25pxK1
 Erreferentziak 

 Kanpo estekak 
 :Irati Osari eginiko elkarrizketa Youtuben.

Kategoria:Gipuzkoako kirolariak
Kategoria:Euskal Herriko kanoalariak
Kategoria:Emakume kirolariak
Kategoria:Zumaiarrak